राष्ट्रिय प्रजातन्त्र पार्टी केन्द्रीय कार्य समितिको निर्णय अनुसार चैत ७ गते काठमाडांैमा निर्वाचन आयोग लगायत देशका सम्पूर्ण जिल्ला सदरमुकाममा अवस्थित निर्वाचन कार्यालयहरुमा गत चैत्र ४ गतेको निर्वाचन आयोगको निर्णय पुनर्विचार गर्न माग गर्दै ज्ञापनपत्र बुझाएइको हो । यही क्रममा पार्टी अध्यक्ष कमल थापा, पूर्व अध्यक्ष एवं पार्टीका बरिष्ठ नेता पशुपति शम्शेर जबरा लगायतको एक प्रतिनिधिमण्डलले प्रमुख निर्वाचन आयुक्त अयोधि प्रसाद यादवलाई ज्ञापनपत्र बुझाएको हो । ज्ञापनपत्र बुझाउनु अघि काठमाडौको रत्नपार्कबाट सुरु भएको शान्तिपूर्ण विरोध जुलुस कान्तिपथमा पुगेपछि भएको हठात प्रहरी दमनमा परि पार्टीका पूर्व अध्यक्ष पशुपति शम्शेर जबरा, सांसद द्वय विक्रम बहादुर थापा, सयन्द्रा बान्तवा, प्रवक्ता रोशन कार्की, केन्द्रीय सदस्य कोमल वली, निर्मला श्रेष्ठ, पुजा राणा लगायत दर्जनौं नेता, कार्यकर्ता घाईते भएका छन् ।
